
"...s nem vész magja a nemes gabonának..."  

Hagyományos értékekre alapuló tudás-és közösségfejlesztés az Élő Forrásból


Beszámoló

Értékőr tábor
Tervezett képzési idő: 1 alkalom (2019.02.01.-07.31.)
2019. június 17-21.
A tábor időtartama: 5 nap, egy tábori napon 6 órás foglalkozás(6*45 perc)
A tábor helyszíne: Kiscsősz, Interaktív Falumúzeum
Személyi feltételek: 3 foglalkozásvezető – Szakos Ferenc, Hahn-Kakas István, Tombor Bea
A tábor célcsoportja: 28 fő, Ugodi Német Nemzetiségi Nyelvoktató Általános Iskola és alapfokú Művészeti Iskola tanulói
A tábor célja: 
A falusi környezet, az állatok közelsége megalapozza, hogy a táborban a gyerekek közelebb kerüljenek a néphagyomány élhető értékeihez. Fontos, hogy a a tábor olyan ismereteket és élményeket adjanak, melyek használhatóvá teszik a megszerzett tudást, már egy gyermek számára is megvilágítják annak mélyebb értékeit.

Fejlesztési feladatok:
Személyiségfejlesztéssel kapcsolatos pedagógiai feladatok:

Cél, hogy a tanulók személyiségét a különféle iskolai tevékenységek megszervezésével széleskörűen fejlessze.
A tanulók nemzeti nevelése:

A szülőhely és a haza múltjának és jelenének megismertetése. A nemzeti hagyományok, a nemzeti kultúra megismertetése, emlékeinek tisztelete, ápolása, megbecsülése. A hazaszeretet érzésének felébresztése.

A tanulók egészséges életmódra történő nevelése:

A tanulók testi képességeinek fejlesztése, a testmozgás iránti igény felkeltése. egészséges, edzett személyiség kialakítása. 
Beszámoló

A 2019 június 17. és 21. között megrendezett tábor alapja a néptáncoktatás volt, melynek keretében  Vas megye táncaiból láthattak és tanulhattak a  három oktatóktól a táborban résztvevők. Az oktatás során a csoportosan, kollektíven járt táncok, a páros formában megjelenő táncok, illetve a szólisztikus formában járt férfi, női táncok is megjelentek az oktatás során (üvegezés, seprűtánc, verbunk). 
Az első alkalommal kaptak a gyerekek egy kis bemutatót a Vasi lassú, friss és ugrós táncokból. Megmutattuk nekik miket fogunk tanulni a táborban Vas megye táncaiból. Elsőként kedvcsinálás gyanánt a papucstáncot tanultuk meg és belevittünk egy kis versengést is mivel ügyességi táncként funkcionált a régiek életében is. Ezután hozzáfogtunk a hangsúlyok tisztázásához, megbeszéltük, hogy enyhe lent hangsúly mutatkozik a táncban, de mérsékeltebben, mint a többi dunántúli táncdialektusnál. Megtanultuk a páros viszony fogásmódjait a csárdással párhuzamban. Zárásként pedig improvizatív táncot mutattak be a fogásmódok váltakozásával a gyerekek.  

Ez után átvettük az előzőekben tanultakat, bővítettük a lány kiforgatásaival a figurarepertoárt a gyerekeknél, illetve a kipördítést is mely lépésbe megegyezik a kiforgatással. Belekóstoltunk a friss csárdás pörgőségében. Érezték a gyerekek, hogy a lassú csárdással ellentétben ez már egy mozgalmasabb tánctípus volt. Megtanultuk a Zöld erdőben jártam polgári tánc 3 versszakát. 

Ehhez kapcsolódóan a Zöld erdőben jártam polgári tánc filmen való megtekintése következett.  A teljes polgári tánc mind a 2 fajtáját megismerték a gyermekek és új énekeket is tanultak.
Második napon az ugrós táncokat tanulták meg a gyermekek, illetve a tánchoz tarozó eszközökkel ismerkedtek (üveges tánc, kanásztánc, seprűtánc). Újabb énekeket is tanultak a gyermekek, melyet tánc közben is vígan énekeltek. Ezen a napon a ,, huppi” elnevezésű polgári táncot is megismertette az oktató a gyermekekkel. 
A harmadik napon ismét az ugrós táncok fajtájába tartozó táncokat gyakorolták a gyermekek. A nap folyamán két gencsi tánc elsajátítása következett, a gencsi körverbunk és a ,,gencsi kézhajtós csárdás” .
A negyedik nap kezdetén a „Húzd széjjel a függönyt” polgári tánc megtanulása történt énekkel együtt, majd az eddig tanult polgári táncok átismétlése kitisztázása és éneklése volt soron (Zölderdőben..., Huppi, Papucstánc). Még átvettük a lassú csárdás bonyolultabb lábfiguráit, a friss csárdás motívumait, illetve ezek improvizatív módon való eltáncolását is gyakoroltattuk a gyermekekkel kis és nagycsoportos munkaformában, párokban is.
Az utolsó napon a sitkei seprűs tánc megtanulása volt a feladaténekkel egybekötve, majd egy kis lassú csárdás gyakorlása után, a sámedli táncot mutattuk meg a gyermekeknek, melyet nagyon élveztek.

Utolsó alkalommal az eddig tanult tánctípusok improvizatív módon történő táncoltatása (lassú-friss csárdás, ugrós táncok, polgári táncok és eszközös ügyességi táncok) kiscsoportokra felosztva, egymást figyelve és közös értékelést tartva. 
A vasi táncok a gyermekek néprajzi ismereteit, mozgáskészségüket, ritmusérzéküket is fejlesztették, személyiségformáló erővel bírtak.

Kedvezményezett szervezet:

Élő Forrás Hagyományőrző Egyesület


Cím: 8494 Kiscsősz, Kossuth L. u. 47.
email: cimbi@iplus.hu

www.hidakforum.hu 

www.eloforras.eu


